6. ΑΠΟΦΑΣΙΣ ΥΠΟΥΡΓΟΥ ΕΡΓΑΣΙΑΣ Αριθ. 42754/9173 της 16 Φεβρ./6 Μαρτ. 1959 Περί ωρών εργασίας Ιχθυοπωλείων Αθηνών-Πειραιώς-Προαστείων. Έχοντες υπ’ όψιν: 1) Τας διατάξεις του άρθρου 17 του Π.Δ. της 8/13.4.32 «περί κωδικοποιήσεως των διατάξεων των νόμων περί χρονικών ορίων εργασίας εις τα κατ/τα κλπ.», 2) τας διατάξεις του άρθρου μόνου του Νόμ. 41/1944 «περί τροποποιήσεως του άρθρ. 16 του Νόμ. 3502/1928», 3) την από 7.7.58 γνωμοδότησιν του Εθνικού Γνωμοδοτικού Συμβουλίου Κοινωνικής Πολιτικής, αποφασίζομεν: 1.Αι ώραι εργασίας των ιχθυπωλείων χονδρικής και λιανικής πωλήσεως της περιφερείας ΑθηνώνΠειραιώς-Προαστείων δεν δύνανται να υπερβαίνωσι τας 10 ώρας κατά τον χειμώνα και τας 11 ωρας κατά το θέρος. 2.Αι ώραι εργασίας του προσωπικού των ως άνω κατ/των, ορίζονται εις 8 ημερησίως. 3.Αι ώραι ανοίγματος, μεσημβρινής διακοπής και κλεισίματος ορίζονται δι’ ημετέρας αποφάσεως, κατόπιν γνωμοδοτήσεως των ενδιαφερομένων επαγγελματικών οργανώσεων και της οικείας Αστυνομικής Αρχής. 4.Εις το προσωπικόν των ως άνω κατ/των, δέον να παρέχηται μεσημβρινή διακοπή εργασίας τουλάχιστον δύο ωρών κατά τον χειμώνα και τριών ωρών κατά το θέρος. 5.Εις περιπτώσεις συσσωρεύσεως εργασίας ή άλλης επειγούσης ανάγκης δύναται να επιτραπή δίωρος υπέρβασις του ανωτάτου ορίου εργασίας του προσωπικού και επί 60 ημέρας κατ’ έτος, κατόπιν αδείας της οικείας Επιθεωρήσεως Εργασίας. Η δια της ως άνω υπερωρίας, αναλογούσα αντιμισθία του προσωπικού, προσαυξάνεται κατά τα υπό των κειμένων διατάξεων, οριζόμενα ποσοστά προσαυξήσεως. Η παρούσα δημοσιευθήτω δια της Εφημερίδος της Κυβερνήσεως. 